**Csongrád Város Polgármesterétől**

**Száma**: REF/66-1/2024.

*Témafelelős: Tóth Irén*

**ELŐTERJESZTÉS**

**Csongrád Városi Önkormányzat Képviselő-testületének**

**2024. augusztus 29.-ei ülésére**

**Tárgy:** Tájékoztatás iskolavédőnői feladatellátásról a Diana Fegyvertechnikai Technikum és Kollégiumban, új iskolavédőnői tanácsadó kialakítása.

**Tisztelt Képviselő-testület!**

A Diana Fegyvertechnika Technikum és Kollégium (6640 Csongrád, Dob u. 4-8.) 2023 május 26.-án megnyitotta kapuit. Az oktatási intézmény működésének elengedhetetlen része a középiskolás diákok egészségügyi alapellátása érdekében végzett iskolavédőnői feladatellátás. Ennek következtében iskolavédőnői tanácsadó kialakítása vált szükségessé. Az iskolavédőnői feladat-ellátás a Dr. Szarka Ödön Egyesített Egészségügyi és Szociális Intézmény (6640 Csongrád, Gyöngyvirág u 5.) működtetésébe tartozik. Nevezett oktatási intézmény Tariné Atkári Edina iskolavédőnői alapellátási körzetébe tartozik. Munkáját 2023. szeptember 01-től látja el. A tanácsadó kialakítására az orvosi szoba helyiségében került sor. A védőnői szoba felszerelése előírás szerint megtörtént. Az intézményben a 2023.10. 31.-ei adatok alapján 229 fő gyermek oktatása valósul meg.

Iskolavédőnő feladatai:

Védőnői szűrővizsgálatok végzése: súly-magasságmérés, látás-hallásvizsgálat, vérnyomásmérés, mozgásszervi szűrés index (páros) évfolyamokban. Egészségfejlesztésben való aktív részvétel, előadások tartása. Akut ellátás, gondozott tanulók nyomon követése, segítése. Orvosi vizsgálat előkészítése, lebonyolításában való aktív részvétel. Iskola egészségügyi jelentések készítése, pályaalkalmassági vizsgálatban, beiratkozáson való részvétel.

Az oktatási intézmény szorosan együttműködik az egészségügyi alapellátással, iskolaorvossal és a védőnővel. Sokat tesz a tárgyi feltételek megteremtéséért, jelenleg folyamatban van műszerasztal, lepedők, takarók, forgószék, nyomtató beszerzése. Mosdó helyiség, öltöző az orvosi szobától külön biztosított.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**HATÁROZATI JAVASLAT**

Csongrád Városi Önkormányzat Képviselő-testülete megtárgyalta a „Tájékoztatás iskolavédőnői feladatellátásról a Diana Fegyvertechnikai Technikum és Kollégiumban, új iskolavédőnői tanácsadó kialakítása.” tárgyú előterjesztést és az alábbi döntést hozza:

A Képviselő testület tudomás veszi a Diana Fegyvertechnikai Technikum és Kollégium 6640 Csongrád, Dob u 4-8. sz. alatti oktatási intézményben a Dr. Szarka Ödön Egyesített Egészségügyi és Szociális Intézmény (6640 Csongrád, Gyöngyvirág u 5.) által az iskolavédőnői feladatellátás működtetését.

Határidő: folyamatos

Felelős: Tóth Irén Dr. Szarka Ödön EESZI. intézményvezető

Erről jegyzőkönyvi kivonaton értesítést kap:

1. Képviselő-testület tagjai
2. Egészségügyi referens és általa:
3. az érintettek

Csongrád, 2024. augusztus 14.

Bedő Tamás

polgármester